Eech zu Klengbetten

D'Eech zu Klengbetten ass eng Stilleech (Quercus robur), déi zu Klengbetten an der Gemeng Stengefort steet. Wéinst hirer Gréisst an hirem Ëmfang gehéiert se zu de bemierkenswäerte Beem zu Lëtzebuerg.

D'Eech gouf duerch en Arrêté ministériel vum 19. Juli 2001 op den Inventaire supplémentaire des monuments nationaux opgeholl.An den Arbres remarquables 2002 gëtt de 4. Dezember 1969 fir den Arrêté ministériel genannt. Dat ass eng Verwiesslung mam Datum vun där anerer klasséierter Eech (am Pariswee) zu Klengbetten, déi virun 2002 ewechgeholl gouf.

Ëm 2010 huet d'Gemeng Stengefort en Informatiounspanneau beim Bam opstelle gelooss.

 Lokalisatioun 
D'Eech steet um Viktorsbierg (rue de la Montagne) an engem géie Rampli nieft der Strooss, op gläicher Héicht mam Bauerenhaff, zu deem se gehéiert.

 Entwécklung vum Bam 
Den Alter vun der Eech ass net bekannt, en däerft awer 200 Joer iwwerschreiden.

Een Deel vun de Wuerzele läit fräi. Ufanks 2011 war um Stamm e grousse Champignon ze gesinn, wat drop hiweist, datt dem Bam seng Ofwierkräfte geschwächt sinn.
+Ongeféier Moosse vum Bam (m)Joerop Broschthéicht gemooss≈20004,841,5424,00

Quellen
Sinner J. et al., 2002. Les arbres remarquables. Administration des eaux et forêts. Musée national d'histoire naturelle. 255 S. (Cf. S. 20-21, Text a Foto).

 Kuckt och 
 Bemierkenswäert Lann zu Klengbetten
Bemierkenswäert Beem zu Lëtzebuerg
 Lëscht vun den nationale Monumenter an der Gemeng Stengefort

Biller

 Um Spaweck 

Eech Klengbetten
Kategorie:Gemeng Stengefort
Klengbetten